Den seneste måned har Thomas Enevoldsen været i dialog med flere amerikanske klubber, og nu har han skrevet kontakt med en ny klub i USA. Det skriver netmediet migogaalborg.dk. Enevoldsen har lavet en aftale med klubben Orange County SC, som spiller i den anden private amerikanske liga USL. Berømt for tv-serien Byen Orange County er en forstad til Los Angeles, og mange kender byen fra tv-serien med samme navn. 30-årige Enevoldsen er glad for, at hans nuværende hollandske klub NAC Breda er villig til at slippe ham et halvt år før kontraktudløb. - Jeg er superglad for, at jeg har fået muligheden. USA er et fantastisk land, og jeg glæder mig til at opleve det som fodboldspiller. Jeg har rejst meget i landet, og har også familie i Arizona. Orange County er et helt fantastisk sted, klimaet er lækkert og der er ikke langt til LA. Det er virkelig et attraktivt skifte for mig, siger Thomas Enevoldsen til migogaalborg.dk. Thomas Enevoldsen har tidligere spillet for AaB ad flere omgange. Først i 2005-2009 og senest i 2014-2017. Enevoldsen rejser til USA i næste uge.

Referat:
Aalborgenseren Thomas Enevoldsen fortsætter fodboldkarrieren i USA.